ועדת החינוך והתרבות, כנסת 15, פרוטוקול מספר 55, 2000-01-12 10:15

יהלומה לוי: בנוסף לכך הסיפור של קול ישראל שהתחרה בצורה לא הוגנת ולא נכונה, וגם זה עלה בחלק מהוועדות שהיית נוכח, לעשות את הסדרת נושא הפרסומת גם ברשת ב' וגם ברשת ג'.

יהלומה לוי: אני לא מדברת על זה שקול ישראל עוד הגדיל לעשות ופורץ עם תחנות חינוכיות בתדר 106 שמעניק אותם לגופים פרטיים.

יהלומה לוי: אמנון נדב בעצמו הצהיר שהוא פותח תחנות חינוכיות בתדר שניתן לו לא לשידור והוא מעניק אותם לצד שלישי.

יהלומה לוי: אנחנו כבר הרבה זמן מנסים להעלות את השאלה המשפטית ולבדוק האם זה מותר לו.

יהלומה לוי: הוא הצהיר שהוא עושה את זה כדי להתחרות ברדיו האזורי.

יהלומה לוי: על כל אלה גלי צה"ל לאחרונה, בצורה בוטה, לפעמים תוך הפרת כללי אתיקה שאני לא הייתי מרשה לתחנות האזוריות, להכניס מפרסם, להגיש אותו בתוכנית, לעשות מסווה לטובת הציבור כשכך הוא מחדיר מסרים פרסומיים.

יהלומה לוי: אני כבר לא מדברת על התחנות הייעודיות שייכנסו, יש תחנות בתחום מסורת ישראל, תחנה דתית-חרדית, והם יפגעו לגמרי בתחנת הרדיו שמשדרת רק באזור המרכז כי איזה פרסם ייתן לתחנה הזאת כשהוא יודע שהוא יכול לקחת סוג מסוים של מאזינים באופן ארצי?

יהלומה לוי: חלק מהדברים הם אפילו בגדר שערורייה ולכן צריך לקום איזשהו גורם ציבורי – כנסת, ועדה – שתיקח את הנושא הזה לידיים ותתחיל לעשות סדר בשמים האלה.

צח גרניט: צריך לדאוג שהתחנות האזוריות תוכלנה להתמודד בצורה שווה מול כל הגורמים שמתמודדים בשוק.

צח גרניט: צריך לדאוג – וזה החשוב מכל –שהתחנות תוכלנה להתמודד עם הנזקים של מיליוני דולרים שנגרמו לענף הזה בגלל המדיניות השגויה של הרגולטור בעניין הזה.

צח גרניט: אני מסכים לדברים שנאמרו כאן ואני אוסיף רק שחלק מהנזקים הם גם בגלל הרשות השנייה, מבחינה טכנית, מהצד הטכני.

ראובן ריבלין: שמעתי את הדברים ולא התחייבתי שנקיים דיונים על החקיקה.

ראובן ריבלין: כדי לדעת במה מדובר, אני מציע שנראה את הישיבה הזו כישיבה מקדמית ושלפיה אנחנו ממליצים לקיים ישיבה רצינית ביותר על כל הנושאים האלה שבה אתם תביאו לנו הצעה שנדון בה על-מנת לראות אם אנחנו באמת נלך בכיווני חקיקה.

ראובן ריבלין: הצעה זו תובא גם לידיעת כל אותם גורמים שחושבים שהם יכולים להיפגע או שהם חושבים שאין צורך, מבחינת הרשויות הממשלתיות או רשויות השידור, להזדקק לחקיקה.